UVA-kiirgus tungib naha süvakihtidesse. See soodustab nahas vabade radikaalide tekkimist ning need omakorda põhjustavad oksüdatiivset stressi ja võivad tekitada kaudseid DNA kahjustusi (kui vabad radikaalid tekitavad aja jooksul rakkude DNAs muutusi). UVA-kiirgust seostatakse eeskätt fotovananemisega (naha enneaegne vananemine, mis on päikesest põhjustatud). See võib samuti vallandada päikeseallergiaid, näiteks polümorfset valgusekseemi (PV). Ka UVB-kiirgus võib allergiat põhjustada, kuid vähemal määral.
UVB-kiirgus annab nahale D-vitamiini tootmiseks vajalikku energiat ja ergutab melaniini sünteesi, mille mõjul tekib päevitus. UVB-kiirgus ei tungi sama sügavale nahka kui UVA-kiirgus, jõudes vaid selle pealiskihtidesse, kuid tekitab samas vahetumat kahju, näiteks päikesepõletust. UVB-kiirgus imendub otse raku DNAsse ja võib põhjustada selliseid nahahaiguseid nagu aktiinilinee keratoos ja nahavähk.